Mazo De la Roche
Store norske leksikon,Språk og litteratur,Litteratur i verden,Nord- og Mellom-Amerikas litteratur,Canadas engelskspråklige litteratur
Mazo De la Roche var en kanadisk forfatter. Fra en tidlig alder ble hun en ivrig leser og skapte en fantasiverden hun kalte "The Play". I en alder av ni år skrev hun sin første novelle.
Hun er best kjent for Jalna-bøkene, en familiekrønike i 16 bind; den første boken, Jalna (1927), gav navn til serien. De kom ut mellom 1927 og 1960 og er ikke skrevet i kronologisk rekkefølge, men hver bok kan leses som en selvstendig roman. Jalna-bøkene er satt fra 1854 til 1954, og følger familien Whiteoaks liv gjennom 100 år. Selv om Jalna ligger i Ontario, var romanene mer populære i USA og Europa enn i Canada. Alle bøkene er oversatt til norsk av Liv Malling.Andre verk av De la Roche var barnefortellinger, reisebøker, skuespill og en selvbiografi, Ringing the Changes (1957). Les mer i Store norske leksikon Canadas litteratur